‫- סדרה תיעודית מקורית של NETFLIX -‬
‫לפני 50 שנה בלבד,‬
‫הגענו סוף־סוף אל הירח.‬
‫לראשונה, הבטנו מבחוץ על כוכב־הלכת שלנו.‬
‫מאז, האוכלוסייה האנושית‬ ‫הכפילה את עצמה ולמעלה מכך.‬
‫סדרה זו תהלל את פלאי הטבע הנותרים,‬
‫ותחשוף את אלה שעלינו לשמר‬
‫על מנת להבטיח את שגשוג האנושות והטבע.‬
‫דולפינים.‬
‫מבוהלים.‬
‫צדים אותם עבשנים קטלנים.‬
‫דולפינים מהירים יותר במקטעים קצרים.‬
‫אבל לציידיהם יש כו‬‫שר עמידה.‬
‫בדיוק כשהקטלנים סוגרים עליהם,‬
‫הדולפינים מבצעים פניה פתאומית‬ ‫על מנת להתחמק מט‬‫ורפיהם.‬
‫האירועים המדהימים הללו‬ ‫מתרחשים הרחק מהיבשה,‬
‫במקום אליו מעטים מאיתנו מגיעים.‬
‫זהו האוקיינוס מעבר לגבולותיהן של מדינות.‬
‫ללא פיקוח או חוק, ופראי בעיקרו.‬
‫- הים הפתוח -‬
‫דבר לא מסמל את מערכת היחסים שלנו‬ ‫עם הים הפתוח‬
‫טוב יותר מהלווייתן הכחול.‬
‫במשקל 200 טונות ובאורך 30 מטרים,‬
‫אלו בעלי החיים הגדולים ביותר‬ ‫שהתקיימו אי־פעם.‬
‫אך חייהם ברובם עודם בגדר מסתורין עבורנו.‬
‫לווייתנים כחולים חיים הרחק בלב ים,‬
‫נודדים בכל האוקיינוסים,‬ ‫מהאזור הטרופי אל הקטבים.‬
‫רק לאחרונה גילינו‬
‫כמה מקומות מיוחדים בהם הם מתקרבים אל החוף.‬
‫מפרץ קליפורניה,‬
‫על חוף האוקיינוס השקט של מקסיקו.‬
‫זהו מקום מ‬‫פלט‬‫ עבור לווייתנים כחולים.‬
‫הכירו את התינוקת הגדולה בעולם.‬
‫תינוקת כחולה.‬
‫רק בת חודש,‬
‫היא כבר באורך שמונה מטרים‬ ‫ושוקלת שישה טונות.‬
‫אמה מכסה אותה עם סנפיר מגונן.‬
‫הן מלטפות זו את זו,‬ ‫מוקירות את הקשר הקרוב שלהן.‬
‫אלו התמונות הקרובות ביותר שצולמו אי־פעם‬
‫של אם לווייתן כחול והגורה שלה.‬
‫הנקבה יולדת רק אחת לשנתיים או שלוש,‬
‫כך שכל תינוק כחול יקר ערך ביותר.‬
‫הגורה תגדל בשלושה טונ‬‫ות‬‫ ‬‫בכל ‬‫חודש.‬
‫בעבר, היו יותר מ־300,000 לווייתנים כחולים,‬
‫אך במאה הקודמת, הם ניצודו ללא הרף,‬
‫ורק כמה אלפים בודדים שרדו.‬
‫כיום, לווייתנים כחולים הם חיות מוגנות,‬
‫וכמותם גדלה לאטה.‬
‫בקרוב הגורה הזו תעזוב את המים המוגנים הללו‬
‫ותנדוד בים הפתוח.‬
‫בעבר חשבנו שהים הפתוח‬ ‫נרחב מכדי שנוכל להזיק לו,‬
‫אבל היום אנחנו יודעים שביתה באוקיינוס‬ ‫נמצא בסכנה כפי שלא היה מעולם.‬
‫כאן, בכחול הגדול,‬ ‫ישנם עדיין מקומות ללא מתום‬
‫המזכירים לנו‬ ‫את עושרם האפשרי של האוקיינוסים.‬
‫סטנלה ארוכת‬‫ ‬‫חרטום.‬
‫באוקיינוס השקט,‬
‫מול חופי קוסטה ריקה שבמרכז אמריקה,‬
‫הם מתחילים להתאסף בהמוניהם.‬
‫סטנלות חיות בלהקות,‬
‫קבוצות של יחידים,‬ ‫הקשורים במבנים חברתיים מורכבים.‬
‫הדולפינים נוגעים ומדברים זה עם זה ללא הרף,‬
‫תוך שימוש בנקישות ושריקות.‬
‫עוקבים אחריהם דגי טונה זהובת‬‫ ‬‫סנפיר.‬
‫דגי הטונה מסתמכים על הדולפינים‬ ‫למציאת מזון.‬
‫כולם תרים אחר אותו הטרף.‬
‫אורנוניים.‬
‫הדגים הנפוצים ביותר בעולם.‬
‫באורך אצבע או פחות,‬
‫אורנוניים מבלים את רוב זמנם‬ ‫כשהם מתחבאים במים העמוקים.‬
‫כך שלמרות כמותם העצומה,‬ ‫אנחנו לא דגים אותם.‬
‫הם אחד ממיני הדגים הבודדים שעודם משגשגים.‬
‫בעודם סוגרים על טרפם,‬ ‫להקת הדולפינים הולכת וגדלה.‬
‫להקה זו עשויה למנות 10,000 פרטים.‬
‫על כל אחד ששוחה קרוב לפני המים,‬ ‫עשרים שוחים מתחתיו.‬
‫בעזרת אקו־לוקיישן, סוג של סונאר,‬
‫הדולפינים מאתרים אורנוניים במעמקים‬
‫ודוחקים אותם אל פני המים.‬
‫הם שומרים על חלקו התחתון של הלהק‬
‫כדי למנוע מטרפם לברוח בחזרה אל המעמקים.‬
‫לאחר שהדולפינים אכלו לשובעם,‬
‫נותרה עדיין כמות גדולה לטורפים אחרים.‬
‫כנפתנים מצטרפים למערכה.‬
‫כדי למקסם את שללם, יש לכנפתנים מערך תקיפה.‬
‫חומה של פיות הגורפים את טרפם.‬
‫כיוון שאנחנו לא דגים אותם,‬ ‫אורנוניים והטורפים שלהם משגשגים.‬
‫כל הציידים הללו בקושי דגדגו את הלהק העצום.‬
‫רוב החיים באוקיינוס הפתוח‬ ‫מרוכזים בשכבה עליונה דקה,‬
‫בה לאנרגיית השמש ההשפעה המשמעותית ביותר.‬
‫פני המים המוארים באור השמש,‬ ‫מופרים בצורה מפתיעה.‬
‫לצואתם של הדולפינים תפקיד חשוב‬
‫במיחזור חומרי מזון מן המעמקים אל פני המים.‬
‫הדשן הימי הזה‬
‫עוזר ללבות את הבסיס‬ ‫לכל החיים באוקיינוס הפתוח.‬
‫פיטופלנקטון.‬
‫צמחים צפים מיקרוסקופיים.‬
‫הם משלבים את חומרי המזון ממי הים‬ ‫עם אנרגיית השמש‬
‫וכך יוצרים את הבסיס לכל שרשרת מזון כאן.‬
‫כך שכל בעלי החיים,‬
‫מן הדג הקטן ביותר אל הלווייתן הגדול ביותר,‬
‫מזונם תלוי, בסופו של דבר,‬ ‫בצמחים הקטנים הללו.‬
‫ובתורו, הפיטופלנקטון מפיק תועלת‬ ‫מחומרי המזון‬
‫שמייצרים בעלי החיים הללו.‬
‫תפקיד מכריע של הפיטופלנקטון‬
‫הוא ייצור מחצית מן החמצן‬ ‫באוויר אותו אנו נושמים.‬
‫כך שבכל מקום בו אתם גרים,‬
‫אתם יכולים להודות‬ ‫לצמחים הקטנים והענוגים הללו‬
‫על כל נשימה שנייה שלכם.‬
‫בתנאים אידאליים, ביכולתם ללבלב במידה כזו,‬
‫שחלקות אדירות מהאוקיינוס מוריקות.‬
‫באופן מפתיע, לפיטופלנקטון תפקיד חשוב‬ ‫גם בהיווצרות עננים.‬
‫מים המתאדים מהאוקיינוס‬
‫מתעבים סביב חלקיקים אותם יוצר הפלנקטון.‬
‫הטיפות הקטנות הללו‬ ‫מצטברות לכדי עננים עצומים.‬
‫ביכולתם להתרומם 20 קילומטרים‬ ‫אלי האטמוספרה.‬
‫ענני האוקיינוס הללו‬ ‫מחזירים את אור השמש אל החלל,‬
‫ובכך עוזרים להגן על כדור הארץ‬ ‫מפני עליית הטמפרטורות.‬
‫לא רק שהאוקיינוסים מייצרים‬ ‫מחצית מן החמצן אותו אנו נושמים,‬
‫הם גם מניעים את מזג־האוויר והאקלים,‬
‫מעבירים מים מתוקים חיוניים סביב העולם.‬
‫הימים הפתוחים הם מערכת ההחייאה‬ ‫של כדור הארץ.‬
‫הם מחזיקים בכוח זה מתוקף היותם כה נרחבים.‬
‫האוקיינוסים מכסים שני שליש מכדור הארץ,‬ ‫ואלו רק פני המים.‬
‫הם גם עמוקים ביותר.‬
‫אנחנו יכולים להגיע למרחב החידתי הזה‬
‫בצוללות מיוחדות‬ ‫המסוגלות לשאת את הלחץ המרסק.‬
‫עומקם הממוצע של האוקיינוסים‬ ‫קרוב לארבעה קילומטרים,‬
‫והנקודה העמוקה ביותר היא מעל עשרה.‬
‫המים העמוקים מהווים 95 אחוזים‬ ‫מכלל המרחב הזמין לחיים.‬
‫עולם זר זה הוא ביתם‬ ‫של יצורים משונים ומסתוריים.‬
‫מעטים משונים יותר מזה.‬
‫במשך שנים, ידענו על קיומם‬ ‫בשל פרט מזדמן שנסחף אל החוף.‬
‫הם כמעט ולא נראו ‬‫בעודם‬‫ בחיים.‬
‫דג משוט.‬
‫אורכו עשרה מטרים.‬
‫כשהם צפים אנכית,‬
‫ונעזרים בגלים שלאורך סנפירם הגבי,‬
‫דגי המשוט נעים בקלות‬ ‫בין פני המים לבין המעמקים.‬
‫מתחת ל־200 מטרים,‬ ‫אין אור המספיק לגדילת צמחים,‬
‫כך שבעלי החיים במים העמוקים‬ ‫תלויים במזון השוקע מטה מפני המים.‬
‫שלג ימי.‬
‫מדוזת הכתר צפה כשמחושיה מושטים‬
‫על מנת ללכוד טרף.‬
‫הן חיות בכל האוקיינוסים,‬ ‫ב‬‫עומק של ‬‫עד ‬‫שבעה קילומטרים.‬
‫מעמקי הים כה נרחבים,‬
‫עד כי אלו עשויות להיות‬ ‫המדוזות הנפוצות ביותר.‬
‫בעבר חשבנו שהתהומות מכלכלים מעט חיים,‬
‫אך כיום מדענים מאמינים‬
‫כי חיים כאן פי עשרה יותר בעלי חיים‬ ‫מכפי שחשבו בעבר.‬
‫כך שוודאי ישנם בעלי חיים רבים שעוד יתגלו.‬
‫סרטן התהומות הזה, סיסטיסומה, שקוף כזכוכית.‬
‫הוא מסתתר בגלוי.‬
‫באזור הדמדומים הזה,‬
‫אי־נראות עשויה להבדיל‬
‫בין למצוא ארוחה לבין להיות ארוחה.‬
‫עיניו הענקיות מתאמצות לראות בעלטה.‬
‫אור לא חודר מתחת לאלף מטרים.‬
‫באפלה הזו, בעלי חיים יוצרים אור משלהם.‬
‫הארה ביולוגית.‬
‫מלכודת זוהרת מפתה קורבנות‬ ‫אל שיניו המבעיתות של הלועיתי.‬
‫במרבית מסעותינו אל התהומות,‬ ‫מפתיע אותנו משהו חדש.‬
‫נקבת חכאי תהומות.‬
‫מערך החיישנים המדהים שלה‬
‫יאתר אף את התנועה הקלה ביותר‬ ‫מצד טרף שנמשך לפיתיון שלה.‬
‫כאן, במי התווך העמוקים,‬ ‫על טורפים להתאזר בסבלנות.‬
‫בסופו של דבר, אנחנו מגיעים לקרקעית,‬
‫בעומק של כמעט אלף מטרים.‬
‫ערבות המעמקים‬ ‫חולשות על מעל חצי משטח פני כדור הארץ,‬
‫ועם זאת,‬ ‫אנחנו יודעים יותר על שטח פני הירח.‬
‫כימרה, קרוב משפחה עתיק של הכריש,‬
‫באורך של עד שני מטרים.‬
‫מעטים הם היצורים בגודל הזה‬ ‫היכולים להתקיים על קרקעית הים העקרה.‬
‫בעודם נעים באטיות כדי לשמר אנרגיה,‬
‫הם נעזרים בחיישנים חשמליים מיוחדים‬ ‫סביב פיותיהם‬
‫לחיפוש אחר טרף נדיר הקבור במשקעים.‬
‫מחשופים סלעיים העולים מן הקרקעית‬ ‫עשויים להוות כאן נאות מדבר.‬
‫לכריש שן־שורי זה‬ ‫הייתה סיבה טובה להגיע לכאן.‬
‫בעומק 500 מטרים, למול חופי פלורידה,‬
‫אזור נדיר בו מרוכזים חיים.‬
‫לופיליה. שוניות אלמוגים במים העמוקים.‬
‫בעבר חשבנו שאלמוגים‬
‫נמצאים רק במים הרדודים, השמשיים והחמים.‬
‫אבל באופן מדהים,‬ ‫שוניות מים עמוקים מכסות יותר קרקעית ים‬
‫מקרובותיהן מן המים הרדודים.‬
‫יערות תת־מימיים אלה‬
‫מספקים מקלט ומזון‬ ‫לקהילה עשירה של יצורים ימיים.‬
‫הם גם מהווים חדרי ילדים חיוניים‬ ‫ליצורי תהומות רבים.‬
‫האלמוגים מורכבים מפרטים רבים בצורת שושנה,‬
‫פוליפים החיים במושבות‬ ‫המחוברות באמצעות שלד קשיח.‬
‫לפוליפים יש תאים עוקצניים במחושיהם‬
‫ללכידת טרף חולף, מקור המזון היחיד שלהם.‬
‫אך טרפם לא תמיד נשאר אצלם.‬
‫תולעת רב־זיפיות מתגוררת בתוך השונית.‬
‫היא מחפשת פיסת טרף טרייה בין הפוליפים,‬
‫וגונבת אותה מהאלמוג.‬
‫אך הגנבה הזו היא למעשה דמי חסות.‬
‫קיפודי־ים תוקפים את האלמוגים ואוכלים אותם.‬
‫הגיע הזמן להשיב להם כגמולם.‬
‫לקיפוד־הים אמנם יש קוצים מגנים,‬ ‫אך לתולעת יש נשק מחריד,‬
‫והיא יוצאת למתקפה.‬
‫קיפוד־הים גורש,‬
‫והתולעת הצילה את ביתה.‬
‫כמו רוב יצורי התהומות,‬
‫האלמוגים הללו גדלים באטיות קיצונית.‬
‫ישנן שוניות העשויות להיות בנות 40,000 שנה.‬
‫למרות היותם הרחק במעמקים,‬ ‫האלמוגים הללו עדיין בהישג ידינו.‬
‫רשתות דיג למים עמוקים‬ ‫שנגררות ברחבי הקרקעית‬
‫הופכות את השוניות השבריריות לעיי חורבות.‬
‫מחצית מכלל אלמוגי התהומות כבר נהרסו.‬
‫יחלפו מאות שנים עד שקהילות אלה ישתקמו.‬
‫מחוץ לגבולות כל מדינה,‬
‫הים הפתוח פראי ומוגן בקושי.‬
‫הפראי מכולם, האוקיינוס הדרומי.‬
‫ביתם של האלבטרוסים.‬
‫אלבטרוסים חיים בבדידות, הרחק בלב־ים.‬
‫ביכולתם לנדוד מאות קילומטרים ביום,‬
‫לרוב במשך שבועות רצופים, בחיפוש אחר מזון.‬
‫גופת אריה־ים היא הזדמנות נדירה.‬
‫יסעורים ענקים מגיעים ראשונים.‬
‫הם קורעים את הגופה לרווחה‬ ‫בעזרת מקוריהם העצמתיים.‬
‫ידועים כאוכלי־נבלות ימיים,‬
‫הם אוכלי‬‫ ‬‫הפגרים ה‬‫עיקריים‬‫ במי‬‫מי אנטרקטיקה.‬
‫לאלבטרוסים שחורי־גבות חוש ריח מפותח,‬
‫וביכולתם לעקוב אחר שובל ריח‬ ‫ממרחק של 20 קילומטרים.‬
‫על שחורי־הגבות לתפוס מה שניתן,‬
‫היסעורים הענקים, הכוחניים יותר, רודים בהם.‬
‫יסעורוני וילסון קטנים מכדי להתחרות,‬
‫והם מלקטים את השאריות משולי האמוק.‬
‫היסעורונים הקטנים והעדינים הללו‬ ‫הם הנפוצים שבעופות־הים,‬
‫שכן הם נמצאים בכל אוקיינוס.‬
‫רק כשעופות אלה, שלרוב חיים ביחידות,‬
‫מתאספים כך,‬
‫ביכולתנו להעריך את עושרם של החיים‬ ‫שמכלכל הים הפתוח.‬
‫אלבטרוס נודד מגיע אחרון.‬
‫הוא מגמד את יתר העופות,‬ ‫ומשתמש בגודלו העצום‬
‫ומוטת כנפיו של שלושה מטרים, כדי לשלוט.‬
‫אפילו היסעורים הענקים נסוגים.‬
‫הנודד מקבל את חלקו לבסוף.‬
‫בשנים האחרונות,‬
‫כמותם של אלבטרוסים‬ ‫ועופות־ים אחרים מצטמצמת.‬
‫צרכם לנדוד למרחקים ארוכים חושף אותם‬
‫לסכנות שבאוקיינוס שזוכה לבקרה גרועה‬ ‫ולניצול יתר.‬
‫זו בעיה עבור כל ציידי הים הפתוח.‬
‫הענקים האלה חוצים אוקיינוסים‬ ‫בחיפושם אחר מזון.‬
‫הם עשויים לגדול לאורך של מעל שלושה מטרים‬ ‫ולמשקל חצי טון.‬
‫טונה כחולת־סנפיר אטלנטית.‬
‫הזרימות שלהם מושלמת, והם בנויים למהירות.‬
‫הם צדים בלהקים גדולים של מאות פרטים.‬
‫המטרה: להק עפיינים.‬
‫הם כולאים בעדינות את העפיינים‬ ‫לכדי כדור צפוף קרוב לפני המים,‬
‫ונזהרים שלא לעורר בהלה.‬
‫ואז הם תוקפים.‬
‫זהו ציד מתואם ביותר.‬
‫דגי הטונה, בתורות,‬
‫תוקפים מאותו הכיוון,‬ ‫על מנת שהעפיינים ימשיכו לברוח.‬
‫לאחר אכילת מלוא הפה,‬
‫כל כחול־סנפיר מתנתק מהקבוצה‬ ‫ותופס את מקומו במאסף.‬
‫הם ממשיכים את התקיפה בנחשול אחר נחשול.‬
‫עם כוחם ומהירותם המכריעה,‬
‫דגי טונה כחולת־סנפיר‬ ‫הם בין הציידים המרשימים באוקיינוס.‬
‫הם גם הדג יקר הערך ביותר בים.‬
‫ערכם רב כל־כך,‬ ‫עד כי מחיר כחול־סנפיר אחד ביפן‬
‫עשוי לעלות על מליון דולר.‬
‫אז יתכן‬‫ שאולי לא היה מנוס מכך‬
‫שהם ניצודו לכדי סף הכחדה.‬
‫דגי טונה כחולת־סנפיר הם לא היחידים שבסכנה.‬
‫מאות שנים של דיג שאינו בר־קיימא‬
‫הותירו סוגי דגים רבים בצניחה משמעותית.‬
‫שליש מתוכם קרסו לחלוטין.‬
‫זיהום מפלסטיק הוא בעיה חמורה‬ ‫לאוקיינוסים שלנו.‬
‫אבל דיג־יתר תעשייתי מסוכן בהרבה.‬
‫אם נמשיך לקצור כך את הימים,‬
‫לא רק הדגה תקרוס.‬
‫המערכת האוקיינית כולה‬ ‫עלולה להגיע בעקבותיהם.‬
‫מאה מיליון כרישים נהרגים מדי שנה,‬
‫רק לטובת בישול מרק סנפירי כריש.‬
‫תשעים אחוזים‬ ‫מכלל ציידי האוקיינוס הגדולים נעלמו.‬
‫בלעדיהם בראש השרשרת, הקהילה הימית כולה‬
‫מתדלדלת ומשתנה לבלי היכר.‬
‫דיונוני רחף הולכים ותופסים את מקום הדגים.‬
‫דלדלנו קשות הן את טרפיהם והן את מתחריהם,‬
‫כך שהדיונונים משתלטים,‬
‫סימן לחוסר איזון חמור באוקיינוסים.‬
‫דיונוני רחף מתרבים בזריזות,‬ ‫וצאצאיהם הרבים גדלים מהר,‬
‫כך שביכולתם לנצל בחטף את הפער‬ ‫שהותירו הדגים שדגנו.‬
‫הם מטילים את ביציהם בנרתיקים‬ ‫על קרקעית הים.‬
‫הצאצאים מתפתחים במהירות רבה אף יותר‬ ‫במים החמימים והרדודים הללו.‬
‫עם שינויים כה קיצוניים בתפריט הימי,‬
‫הטורפים נאלצים להסתגל.‬
‫אריות־ים מעדיפים לאכול‬ ‫טרף עשיר יותר באנרגיה,‬
‫כגון עפיינים וסרדינים,‬
‫אך כשאלה מצרך נדיר יותר,‬
‫הם נאלצים להסתמך על דיאטת דיונונים.‬
‫גם אנחנו נאלץ לשנות‬ ‫את תפריט מאכלי הים שלנו‬
‫אם נמשיך לדוג כך.‬
‫אך אם נדוג באופן בר־קיימא,‬
‫האוקיינוסים יוכלו להיות פורים ביותר,‬
‫והם יספקו לנו שפע של מזון.‬
‫כבר עכשיו יש סימנים‬ ‫לכך שבכוחו של האוקיינוס‬
‫להשתקם במהירות מדהימה.‬
‫לווייתנים גד‬‫ו‬‫לי־סנפיר.‬
‫הם חיים בכל האוקיינוסים,‬
‫נודדים בים הפתוח, מהקוטב בו הם אוכלים‬
‫אל האזור הטרופי, בו הם מתרבים.‬
‫אך הלווייתנים לא תמיד נהנו מחירות שכזו.‬
‫בעבר היו באוקיינוסים‬ ‫למעלה ממאה אלף גד‬‫ו‬‫לי־סנפיר,‬
‫אך במאה הקודמת, הם ניצודו לכדי סף הכחדה.‬
‫רק כמה אלפים שרדו את המתקפה.‬
‫מחאה ציבורית רחבת היקף‬
‫הובילה לבסוף לאיסור על ציד לווייתנים‬ ‫בשנת 1986.‬
‫מאז כמות הלווייתנים גד‬‫ו‬‫לי־הסנפיר‬ ‫הולכת וגדלה.‬
‫הם שבים אל אדמות ההזנה הקדומות שלהם,‬
‫כמו אלה שמול חופה של דרום אפריקה.‬
‫הם מתאספים על מנת לנצל‬ ‫שפע עונתי של קרילים,‬
‫סרטנים קטנטנים דמויי חסילונים.‬
‫הלווייתנים שואבים מלוא הפה מים,‬
‫ולוכדים את הקרילים במסננת זיפים שעירים‬
‫בדפנות מלתעותיהם.‬
‫כל לווייתן יכול לאכול מעל טון ביום.‬
‫כשהמזון בשפע כה רב,‬ ‫דובי־ים מגיעים לתבוע את חלקם.‬
‫מראות מדהימים אלה לא עלו על הדעת‬ ‫לפני שנים בודדות.‬
‫הם יוצרים קבוצות־על של מאות פריטים.‬
‫זוהי אסופת הלווייתנים הגדולה ביותר‬ ‫שנראתה זה מאה שנה.‬
‫לווייתנים ממחזרים חומרי מזון‬ ‫שמעשירים את פני המים,‬
‫מה שממריץ את גדילת הפיטופלנקטון,‬
‫והם, בתורם, מזינים את הקרילים,‬ ‫בגלגל חיים עצמאי מושלם.‬
‫כיום אנחנו יודעים שקהילת טורפי ענק בריאה,‬
‫לווייתנים, דולפינים, טונה וכרישים,‬
‫חיונית לתפקוד מלא של האוקיינוס.‬
‫אוקיינוס מתפקד‬ ‫חיוני לבריאותם של כוכב הלכת שלנו‬
‫ושל האנושות.‬
‫בשיקום מדהים,‬
‫לווייתנים גד‬‫ו‬‫לי־סנפיר‬ ‫כמעט ושבו לכמותם המקורית.‬
‫אבל במהלך התקופה ההיא,‬
‫הסבנו נזק רב יותר לאוקיינוסים‬ ‫מאי־פעם בהיסטוריה האנושית.‬
‫רק בעזרת שיתוף פעולה גלובלי,‬
‫האוקיינוסים שלנו ישתקמו וישובו לשגשג.‬
‫הצלנו את הלווייתנים‬ ‫באמצעות הסכם בין־לאומי.‬
‫כעת הגיע הזמן להציל את האוקיינוסים שלנו.‬
‫אנא פנו ל־ourplanet.com‬ ‫כדי ללמוד מה עלינו לעשות כעת‬
‫כדי להגן על הים הפתוח.‬
‫תרגום כתוביות: אדוה לנציאנו‬